Document ID: 32000R2439

Κανονισμός (ΕΚ) αριθ. 2439/2000 της Επιτροπής
της 3ης Νοεμβρίου 2000
για την τροποποίηση του κανονισμού (ΕΚ) αριθ. 2225/2000 για τον καθορισμό των αποδόσεων σε ελιές και σε ελαιόλαδο για την περίοδο εμπορίας 1999/2000
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό αριθ. 163/66/ΕΟΚ του Συμβουλίου, της 22ας Σεπτεμβρίου 1966, περί κοινής οργανώσεως αγοράς στον τομέα των λιπαρών ουσιών(1), όπως τροποποιήθηκε τελευταία από τον κανονισμό (ΕΚ) αριθ. 2702/1999(2), και ιδίως το άρθρο 5 παράγραφος 11,
τον κανονισμό (ΕΟΚ) αριθ. 2261/84 του Συμβουλίου, της 17ης Ιουλίου 1984, περί θεσπίσεως των γενικών κανόνων σχετικά με τη χορήγηση της ενίσχυσης στην παραγωγή ελαιολάδου και στις οργανώσεις παραγωγών(3), όπως τροποποιήθηκε τελευταία από τον κανονισμό (ΕΚ) αριθ. 1639/98(4), και ιδίως το άρθρο 19,
Εκτιμώντας τα ακόλουθα:
(1) Το άρθρο 18 του κανονισμού (ΕΟΚ) αριθ. 2261/84 προβλέπει ότι οι αποδόσεις σε ελιές και σε ελαιόλαδο που αναφέρονται στο άρθρο 5 παράγραφος 7 του κανονισμού αριθ. 136/66/ΕΟΚ πρέπει να καθοριστούν κατά ομοιογενείς ζώνες παραγωγής με βάση τα στοιχεία που παρέχονται από τα κράτη μέλη παραγωγής. Οι ζώνες παραγωγής έχουν οριοθετηθεί από τον κανονισμό (ΕΚ) αριθ. 2138/97 της Επιτροπής της 30ης Οκτωβρίου 1997, για την οριοθέτηση των ομοιογενών ζωνών ελαιολάδου(5), όπως τροποποιήθηκε τελευταία από τον κανονισμό (ΕΚ) αριθ. 2224/2000(6).
(2) Στο σημείο Γ ("Ελλάδα") του παραρτήματος του κανονισμού (ΕΚ) αριθ. 2225/2000 της Επιτροπής(7), τα στοιχεία τα οποία περιλαμβάνουν τον εθνικό μέσο όρο των εν λόγω αποδόσεων παρελήφθησαν στην τελευταία γραμμή του πίνακα. Θα πρέπει επομένως να προστεθούν.
(3) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης λιπαρών ουσιών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στην τελευταία σειρά του πίνακα που αναφέρεται στο σημείο Γ ("Ελλάδα") του παραρτήματος του κανονισμού (ΕΚ) αριθ. 2225/2000, προστίθενται τα ακόλουθα στοιχεία:
- κάτω από την τρίτη στήλη ("συγκομιδή σε kg ελαιοκάρπου δένδρο"): "30,5",
- κάτω από την τέταρτη στήλη ("kg ελαιολάδου/100 kg ελαιοκάρπου"): "20,9".
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 3 Νοεμβρίου 2000.

Labels: 18
17
6